CELEX: 62014FN0127
Language: hu
Date: 2014-10-31 00:00:00
Title: F-127/14. sz. ügy: 2014. október 31-én benyújtott kereset – ZZ kontra Bizottság

12.1.2015   
            
            
               HU
            
            
               Az Európai Unió Hivatalos Lapja
            
            
               C 7/60
            
         2014. október 31-én benyújtott kereset – ZZ kontra Bizottság
   (F-127/14. sz. ügy)
   (2015/C 007/78)
   Az eljárás nyelve: francia
   
      Felek
   
   
      Felperes: ZZ (képviselő: A. Salerno ügyvéd)
   
      Alperes: Bizottság
   
      A jogvita tárgya és leírása
   
   A felperes által az uniós nyugdíjrendszerben szerzett nyugdíjjogosultságok jóváírásának – a személyzeti szabályzat VIII. mellékletének 11. és 12. cikkére vonatkozó új általános végrehajtási rendelkezések alapján való – újbóli kiszámítását megtagadó bizottsági határozat megsemmisítése iránti kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a 2014. január 27-i azon bizottsági határozatot, amely elutasítja a felperes 2014. január 6-i arra irányuló kérelmét, hogy a nyugdíjjogosultságainak a német rendszerből a közösségi rendszerbe való átvitelét követően számítsák újra a nyugdíjra jogosító jóváírt szolgálati időt;
            
         
               —
            
            
               a Bizottságot kötelezze valamennyi költség viselésére függetlenül a kereset eredményességére, mivel a panaszra adott válasz oly kevéssé felelt meg a panasznak, hogy a felperes kénytelen volt bírósághoz fordulni az általa felhozott kifogások komoly vizsgálata érdekében.